אגף מבצעים ושיטור

[[רובוט חבלה (מדגם אנדרוס וולברין) של מחלקת החבלה בפעולה]]
אגף מבצעים ושיטור הוא אגף במטה הארצי של משטרת ישראל. מדובר באגף הגדול ביותר במשטרה ישראל, בו משרתים כ-10,000 שוטרים וכ-26,500 מתנדבים.

תחומי האחריות של האגף כוללים את בניין הכוח בתחום ביטחון הפנים והסדר הציבורי, הכנת המשטרה להתמודדות עם תרחישים בתחום המבצעי בשגרה ובחירום, הנחיית יחידות השטח בתחום הביטחון, איכות חיים והשירות. ב-2011 מוזג לתוכו אגף קהילה ומשמר אזרחי.

== ייעוד האגף ==
בניה ותיאום כוחות משטרת ישראל לפעילות בשגרה ובחירום, תוך יצירת שילוביות ארגונית ובינארגונית ליוזמה ותגובה, במטרה להביאם ליעילות מרבית בתחומי ביטחון הפנים, הסדר הציבורי, הלחימה בפשיעה וההיערכות לחירום.

== מבנה ארגוני ==
{| class="wikitable"
|+
!סמל
!שם
!תפקיד
!מפקד
|-
|57x57 פיקסלים
|חטיבת המבצעים
|הכנה והנחיה מקצועית להתמודדות אפקטיבית בשגרה ובחירום, בהיבטי בניין ותיאום הכוח תוך רתימה, שיתוף ושילוב גורמי הצלה וגופים מוסמכים על פי חוק, לשם הצלת חיי אדם.

יחידות כפופות: מחלקת מבצעים, מחלקת חירום, משא ומתן
|תנ"צ אמיר ארזני
|-
|72x72 פיקסלים
|חטיבת השיטור
|בנין הכוח בכלל תחומי השיטור במשטרת ישראל: סיור, שיטור עירוני, שיטור קהילתי, מתנדבים, יס"מ, שיטור ימי, בעלי חיים, מכלולי שליטה, איכות הסביבה, הנחית מערך הכליאה ושיתוף פעולה עם שירות בתי הסוהר.
יחידות כפופות: מחלקת סיור, מחלקת שיטור מיוחד, מחלקת מתנדבים ושיטור קהילתי
|תנ"צ אנה בן מרדכי
|-
|61x61 פיקסלים
|חטיבת הרישוי והאבטחה
|קביעת מדיניות כוללת לאבטחה על פי תחומי אחריות- רישוי, מעברים, תשתיות, רכבות, מניעת אירועי אלימות בספורט, קנאביס רפואי, גופים ציבוריים, משרדי ממשלה, מוסדות חינוך, מתקני משטרה ומאוימים, מכללות ובתי ספר.

יחידות כפופות: מחלקת אבטחה, מחלקת מעברים, מדור מאוימים
|תנ"צ משה אדרי
|-
|50x50 פיקסלים
|המערך האווירי
|המערך פועל במרחב האווירי לביצוע משימותיה המבצעיות של משטרת ישראל, להוביל את מערך הכטב"מ ולתמוך בפעילות המבצעית של כבאות והצלה לישראל באמצעות הפעלת מסוקים וטייסת כיבוי.
|תנ"צ עמל צימרמן
|-
|88x88 פיקסלים
|מערך החבלה
|אחריות לטיפול ונטרול מטעני חבלה, חקירה של זירות חבלה וטיפול והשמדת אמצעי לחימה.
|נצ"מ אסף צור
|-
|75x75 פיקסלים
|מתפ"א- מנהלת תיאום פעולות אכיפה
|היחידה מתמקדת בתאום, בהנחיה ובשילוב בין היחידות הממשלתיות הפועלות לאכיפת החוק כנגד עבירות בניה, פלישות למקרקעי ציבור ושימוש במקרקעי ציבור ללא היתר כדין, כולל ביצוע האכיפה בפועל.היחידה מהווה כח עתודה ראשוני לסיוע באירועים חריגים בתחומי פח"ע (פעילות חבלנית עוינת), החירום ולחימה בפשיעה חמורה ואף מתמחה בטיפול בהפרות סדר אל מול כלל המגזרים. בנוסף, היחידה מהווה כח סיוע ייעודי שמשתף פעולה עם היחידה הממלכתית לאבטחת אישים (יחידה 730) וגם מובילה את מודל התקיפה הכלכלית אל מול ארגוני הפשיעה בשיתוף פעולה עם משרדי ממשלה.
|נצ"מ אייל ראון
|-
! colspan="4" |יחידות עבר
|-
|50x50 פיקסלים
|מנהלת אכיפה ארצית קורונה
|תיאום, הנחיה והכוונת כלל רשויות וגופי האכיפה במדינת ישראל במאמץ האכיפה הלאומי למניעת התפשטות מגפת הקורונה.
|
|}
Airbus Helicopters H145 (דוכיפת) של המערך האווירי]]

== היסטוריה ==
שוטרי סיור של משטרת ישראל, אפריל 2024
בעקבות מלחמת יום הכיפורים ואירועי טרור בתחומי המדינה, בשנת 1974 הטילה ממשלת ישראל את האחריות החוקית לביטחון הפנים על משטרת ישראל ולעסוק בתפקידי השיטור הקלאסיים לצד התמודדות עם סוגיות של ביטחון לאומי בתחומי המדינה. תהליך זה חייב את המשטרה לפתח יכולות מבצעיות חדשות ולחזק את הקיימות. לכן הוחלט על הקמת האגף לשיטור וביטחון (לימים אגף מבצעים ושיטור) שכלל את המחלקות הבאות: מחלקת מבצעים, מחלקת תנועה, מחלקת סיור (שכללה גם את יחידת המשטרה של מרש"ל), מחלקת תקנים וארגון ומחלקת הדרכה. בשנת 1977 נוספה לאגף יחידת מחקר ופיתוח וחידת קצין חבלה ארצי. בשנת 1978 הוצאה מהאגף מחלקת הדרכה ומחלקת תקנים וארגון.
חבלן משטרה של משטרת מחוז ירושלים בזירת פיגוע, אפריל 2024
בשנת 1981 הוחלט לחבר את מחלקות הסיור והמבצעים ועל הוספת מחלקת קשר ואלקטרוניקה. בשנת 1982 נוסף לאגף קצין שיטור ימי ארצי והוצאה יחידת המשטרה של מרש"ל מהאגף. בשנת 1991 נוספה משטרת התנועה הארצית ובשנת 1992 הוקמה יחידת מסוקים. בשנת 1995 הוחלט לפצל שוב את מחלקת הסיור והמבצעים שפוצלה לשתי מחלקות: מחלקת מבצעים, כוננות ואבטחה ומחלקת סיור וסיוע.

בשנת 1996 הוקמה יחידה לטיפול בעובדים זרים. בשנת 1997 הוקמה מחלקת אבטחה ומערך התנועה פוצל לאגף התנועה. בשנת 1998 הוקמה יחידת אתג"ר במטרה להיאבק בתופעת גנבות הרכב בישראל. בשנת 1999 הוקם מדור ביטחון מעברים במחלקת אבטחה ומחלקת הקשר והאלקטרוניקה הוצאה מהאגף.
לוחמי יחידת מתפ"א

בשנת 2002 הוקם באגף מדור מאוימים במחלקת אבטחה, מדור פיתוח ובקרה במחלקת מבצעים והוקמה מחלקת תכנון וחירון. בשנת 2003 שונה שם האגף לאגף המבצעים והוקם מדור לאיכות הסביבה במחלקת הסיור. בשנת 2004 הוכפפה לאגף מנהלת ההגירה ונפתח בית ספר לשיטור ימי. בשנת 2005 הוקמה מנהלת תיאום פעילות אכיפה לדיני מקרקעין (מתפ"א) לאכיפת החוק כנגד עבירות בניה. בשנת 2007 הוקם בית ספר של אגף המבצעים ונקלט מדור ביקורת גבולות. בשנת 2008 הוקמה חטיבת האבטחה והוקם גף מסוקים בדרום.שוטרי סיור של משטרת ישראל בסיור רגלי

בשנים 2009–2010 הועברו למשרד הפנים יחידות מנהלת ההגירה וביקורת הגבולות. בשנים 2011–2012 מוזג אגף המבצעים עם אגף משמר אזרחי. בשנת 2016 הוקם מערך הכיבוי האווירי הכולל את טייסת הכיבוי האווירי ומערך הכטב"מ. בשנת 2018 שונה שם האגף ל"אגף השיטור" ובשנת 2020 שונה השם ל"אגף מבצעים ושיטור".

==מפקדי האגף==
* חיים תבורי 1975–1976
* חיים אבינועם 1976–1978
* דוד קראוס 1978–1982
* צבי בר 1983–1985
* משולם עמית 1985–1989
* אסף חפץ 1990
* גבי לסט 1990–1993
* אריה עמית 1993–1994
* דן ברינקר 1994–1997
* יהודה בכר 1997–2001
* דן רונן 2001–2003
* דודי כהן 2003–2004
* ברטי אוחיון 2004–2008
* בנצי סאו 2008–2010
* ניסים מור 2010–2013
* אהרן אקסול 2013–יוני 2016
* אלון לבבי יוני 2016–פברואר 2019
* אמנון אלקלעי פברואר 2019–מאי 2021
* אברהם ביטון מאי 2021–ספטמבר 2021
* סיגל בר צבי ספטמבר 2021–הווה

==קישורים חיצוניים==
*[https://www.gov.il/he/Departments/Topics/police_operations_department אגף מבצעים ושיטור], באתר משטרת ישראל
*[https://www.police.gov.il/menifa/01.02.03.01_3.pdf אגף שיטור וביטחון] בפקודות משטרת ישראל

מבצעים (משטרה)